दुलाराय भारताव लानाय बे सेन्सासनि फिथाइखौ भारत सोरखारा उनाव फोसाव जागोन होनना बुंथियो खौरां मेलनि गेजेरजों ।आसाम सोरखारनि जिब जुनार फिसिथाय आरो फाहामथाय बिगियान बिफान आरो आसाम लाइभस्टक आरो पलट्री कर्परेसननि जुथायै बान्जायनायाव हादोरारि लाइभस्टक आरो पलट्री दिन्थिफुंनाय  2019  खौ खानापारायाव थानाय फाहामथाय बिगियान गेलेग्रा फोथाराव नबेम्बरनि  7  निफ्राय  10  सिम खुंफुंनाय जागोन ।बे दिन्थिफुंनाय हाबाफारियाव मावबादा आरो सेमिनारजों लोगोसे फोरोंथाइ जथुम,बायग्रा फानगिरिनि सोमोन्दो लायनाय आरो गुबुन गुबुन हाबाफारि आखायाव लानाय जादों जेराव मिरुनि केबिनेट मन्थ्रि गिरिराज सिं,राज्योनि गिबि मन्थ्रि सर्बानन्द सन'वालबो नुजाथिफैगोन होनना मन्थ्रि बिथाङा बुंथिदों ।मख'जाथावदि बे दिन्थिफुंनाया इं  1995  आव खुंफुंजादोंमोन आरो गोलाव  25  बोसोरनि उनावसो बान्जायनाय जागोन ।